text: шұға ертіс алабындағы ағынсыз көл. абай облысының семей қалалық әкімдігіне қарасты аумақта. теңіз деңгейінен 235,5 биіктікте. ауданы 11,2 км2, ұзындығы 5,2 км, ең енді жері 3,6 км, су жиналатын алабы 311 км2. көл қазаншұңқыры шаған өзені алабындағы үстіртте. солтүстік-шығыс және оңтүстік-шығыс жағалары тілімделген, кей жерлерінде шайылған. көлде құм қайыры, бұғаз бар. жағалауын боз жусан, изен жайлаған, сирек ши кездеседі. су айдыны өсімдіктерден таза. түбі лайлы, қалыңдығы 0,4 м. жауын-шашын суымен толығады. көктемде деңгейі көтеріліп, жаз-күз айларында сабасына түседі. құрғақ жылдары кеуіп, сорға айналады. суы тұзды. қарашаның соңында қатып, сәуірдің 2-жартысында мұзы түседі. алабы жайылым.